Jakeka Lakeka: JAKEKA LA NUEVA PERLA¡¡¡
JAKEKA LA NUEVA PERLA¡¡¡
¿A que esperas para encargarla?
Publicado por Jakeka LaKeka en 12:33 Mareka 7 | Bibele e Inthaneteng | Phetolelo ea Lefatše le Lecha
7 Joale Bafarisi le ba bang ba bangoli ba neng ba tsoa Jerusalema ba bokana pel’a hae.+ 2 Ha ba bona ba bang ba barutuoa ba hae ba ja lijo tsa bona ka matsoho a silafetseng, ke hore, a sa hlatsuoang+— 3 kaha Bafarisi le Bajuda bohle ha ba je ntle le hore ba hlatsoe matsoho a bona ho fihlela litsoeng, ba khomaretse neano ea banna ba linakong tsa pele, 4 ’me, ha ba khutla ’marakeng, ha ba je ntle le hore ba itlhoekise ka ho iphafatsa; ’me ho na le lineano+ tse ling tse ngata tseo ba li amohetseng hore ba li khomarele, ho ina linoelo le lijeke le lijana+ tsa koporo metsing;— 5 kahoo Bafarisi le bangoli bana ba mo botsa: “Ke hobane’ng ha barutuoa ba hao ba sa itšoare ho latela neano ea banna ba linakong tsa pele, empa ba ja lijo tsa bona ka matsoho a silafetseng?”+ 6 A re ho bona: “Esaia o ile a profeta ka ho loketseng ka lōna baikaketsi, joalokaha ho ngoliloe,+ ‘Sechaba sena se ntlhompha ka melomo, empa lipelo tsa sona li suthetse hōle le ’na.+ 7 Ke ha lefeela hore ebe se ntse se nthapela, hobane se ruta litaelo tsa batho e le lithuto.’+ 8 Ha le tlohela taelo ea Molimo, le khomarela neano ea batho.”+ 9 Ho ekelletsa moo, a tsoela pele ho re ho bona: “Ka masene le behella taelo+ ea Molimo ka thōko e le hore le boloke neano ea lōna. 10 Ka mohlala, Moshe o ile a re, ‘Hlompha ntat’ao le ’m ’ao,’+ ’me, ‘Ea hlapaolang ntat’ae kapa ’m ’ae phello ea hae e be lefu.’+ 11 Empa lōna le re, ‘Haeba motho a re ho ntat’ae kapa ’m ’ae: “Eng kapa eng eo ke nang le eona eo u ka fumanang molemo ka eona ho ’na ke korbane,+ (ke hore, mpho e nehetsoeng+ ho Molimo,)”’— 12 lōna ha le sa mo lumella ho etsetsa ntat’ae kapa ’m ’ae+ ntho leha e le ’ngoe, 13 ’me ka tsela eo le etsa lentsoe la Molimo+ lefeela ka neano ea lōna eo le ileng la e fetisa. Le etsa lintho+ tse ngata tse tšoanang le ena.” 14 Kahoo, ha a boela a bitsetsa bongata ho eena, a tsoela pele ho re ho bona: “’Mameleng, kaofela ha lōna, ’me le utloisise se boleloang.+ 15 Ha ho letho le tsoang ka ntle ho motho le fetelang ka ho eena le ka mo silafatsang; empa lintho tse tsoang ka ho motho ke tsona tse silafatsang motho.”+ 16 —— 17 Joale ha a kene ka tlung thōko le bongata boo, barutuoa ba hae ba qala ho mo botsa ka papiso+ eo. 18 Kahoo a re ho bona: “Na le lōna le hloka temoho joaloka bona?+ Na ha le hlokomele hore ha ho letho le tsoang ka ntle le fetelang ka ho motho le ka mo silafatsang, 19 kaha ha le fetele ka pelong ea hae, empa le fetela ka maleng a hae, ’me le fetela ka ntle ka sekoting se koahetsoeng sa likhoere-khoere?”+ Ka hona a bolela hore lijo tsohle li hloekile.+ 20 Ho ekelletsa moo, a re: “Se tsoang ka ho motho ke sona se silafatsang motho;+ 21 etsoe ka hare, ka lipelong tsa batho,+ ho hlaha menahano e kotsi: bohlola,+ bosholu, lipolao,+ 22 bofebe, ho chacheha ka mohono,+ liketso tsa bokhopo, thetso, boitšoaro bo hlephileng,+ leihlo le mohono, nyefolo, boikhohomoso, ho se be le kahlolo e molemo. 23 Lintho tsena tse khopo kaofela li tsoa ka hare ’me li silafatsa motho.”+ 24 Ho tloha moo a ema ’me a kena libakeng tsa Tyre le Sidone.+ Eaba o kena ka tlung e ’ngoe ’me o ne a sa batle hore mang kapa mang a ho tsebe. Leha ho le joalo a eloa hloko;+ 25 empa kapele-pele mosali eo moralinyana oa hae a neng a e-na le moea o sa hloekang a utloela ka eena eaba oa tla ’me o itihela fatše ka sefahleho maotong+ a hae. 26 Mosali eo e ne e le Mogerike, Mosyria oa Foenisia ka bochaba; ’me a ’na a mo kōpa hore a leleke modemona ho morali+ oa hae. 27 Empa a qala ka ho re ho eena: “Tlohela bana ba khore pele, kaha ha hoa nepahala ho nka bohobe ba bana+ le ho bo akhella lintjanyana.”+ 28 Leha ho le joalo, ha a araba, a re ho eena: “E, mohlomphehi, ’me leha ho le joalo lintjanyana tse ka tlas’a tafole li ja makumane+ a bana ba banyenyane.”+ 29 Eaba o re ho eena: “Ka lebaka la ho bolela sena, tsamaea; modemona o tsoile ho morali+ oa hao.” 30 Kahoo a tloha a ea lapeng la hae ’me a fumana+ ngoana eo e monyenyane a robalitsoe holim ’a bethe ’me modemona a tsoile. 31 Joale ha a khutla libakeng tsa Tyre a pholletsa le Sidone ho ea leoatleng la Galilea a pholletsa libakeng tsa Dekapolise.+ 32 Ba mo tlisetsa monna ea sa utloeng litsebeng le ea nang le leleme le rarahaneng, ’me ba mo kōpa ka tieo hore a mo behe letsoho.+ 33 Eaba o mo tlosa ho bongata ka lenyele ’me o kenya menoana ka litsebeng tsa monna eo ’me, ka mor’a ho tšoela mathe, a ama leleme+ la hae. 34 Ha a lelalla leholimong+ a feheloa+ haholo ’me a re ho eena: “Effatha,” ke hore, “Buleha.” 35 Joale, matla a hae a ho utloa a buleha,+ ’me ho rarahana ha leleme la hae ha lokoloha, ’me a qala ho bua ka mokhoa o tloaelehileng. 36 Eaba o ba laela hore ba se ke ba bolella leha e le mang;+ empa ha a ne a ba laela haholo, ba ne ba mo phatlalatsa le ho feta.+ 37 Ka sebele, ba ne ba ntse ba hlolloa+ ka tsela e sa tloaelehang haholo ’me ba re: “O entse lintho tsohle hantle. O bile o etsa hore ba sa utloeng litsebeng ba utloe le ba sa khoneng ho bua ba bue.”+